
Parteneriatul – pe agenda unui workshop internațional organizat de ANFP
știre
Agenţia Naţională a Funcţionarilor Publici (ANFP) organizează în data de 17 noiembrie 2016, la Hotel Minerva, București, atelierul de lucru cu privire la metodologia de proiectare și implementare proiecte dedicate funcţionarilor publici, în parteneriat cu organizațiile societății civile.

Evenimentul,  organizat cu sprijinul Comisiei Europene, prin Serviciul European de Acţiune Externă, reprezintă una din activităţile cuprinse în Planul de acţiuni pentru anul 2016 al Panelului Reforma Administraţiei Publice din cadrul Parteneriatului Estic și va oferi participanţilor posibilitatea de a cunoaşte metodologia prin care ANFP implementează proiecte dedicate funcţionarilor publici, în parteneriat cu organizații ale societății civile.
Atelierul de lucru reunește reprezentanţi ai ţărilor din Parteneriatul Estic (Armenia, Azerbaidjan, Belarus, Georgia, Ucraina, Republica Moldova), dar și ai unor organizații non-guvernamentale și ai unor instituții publice din România.

